правила не се прилагат за сектори, дотолкова доколкото е посочена резерва в съответствие с приложения XVI-A и XVI-Г към настоящото споразумение. При временно пребиваване на физически лица тези правила не се прилагат за сектори, дотолкова доколкото е посочена резерва в съответствие с приложения XVI-В и XVI-Е към настоящото споразумение.
 3. Тези правила не се прилагат за мерки, дотолкова доколкото те представляват ограничение, предмет на изготвяне на вписване в списъците със задължения по силата на членове 88, 93 и 94 от настоящото споразумение.
 4. За целите на настоящия раздел:
 а)
 „лицензиране“ означава процесът, чрез който всеки доставчик на услуги или инвеститор е задължен да предприеме действия с цел получаване на решение относно разрешителното за предоставяне на услуги, включително чрез установяване, или относно разрешителното да извършва стопанска дейност, различна от услуги, включително решение за изменение или подновяване на такова разрешително от компетентния орган;
 б)
 „компетентен орган“ означава орган на централната власт, регионален или местен орган на управление и власт или неправителствен орган, упражняващ правомощията, възложени му от органи на централната власт, регионални или местни органи на управление и власти, които вземат решение относно лицензирането;
 в)
 „процедури по лицензиране“ означава процедурите, които се следват като част от лицензирането.
 Член 104
 Условия за лицензиране
 1. Лицензирането се основава на критерии, които възпрепятстват компетентните органи от упражняване на правомощието им да оценяват произволно.
 2. Критериите, посочени в параграф 1 от настоящия член, са:
 а)
 пропорционални на законна цел на обществената политика;
 б)
 ясни и недвусмислени;
 в)
 обективни;
 г)
 предварително установени;
 д)
 предварително публично оповестени;
 е)
 прозрачни и достъпни.
 3. Лицензът се предоставя веднага щом бъде установено чрез подходящо проучване дали са изпълнени условията за получаване на лиценз.
 4. За разпоредбите от настоящата глава се прилага член 286 от настоящото споразумение.
 5. Когато броят на наличните лицензи за дадена дейност е ограничен поради недостиг на наличните природни ресурси или технически капацитет, страните прилагат процедура за подбор на потенциални кандидати, с която се предоставят пълни гаранции за безпристрастност и прозрачност, включително, по-специално, подходящо оповестяване относно започването, провеждането и приключването на процедурата.
 6. Съгласно разпоредбите на настоящия член при установяването на правилата за процедурата за подбор страните може да вземат предвид законните цели на обществената политика, включително съображения, свързани със здравето, сигурността, защитата на околната среда и опазването на културното наследство.
 Член 105
 Процедури по лицензиране
 1. Процедурите и формалностите по лицензиране са ясни, предварително оповестени и предоставят на заявителите гаранции, че тяхното заявление ще бъде разгледано по обективен и безпристрастен начин.
 2. Процедурите и формалностите по лицензиране са възможно най-опростени и не усложняват или забавят ненужно предоставянето на услугата. Всички лицензионни такси (28), които заявителят може да заплати в резултат на подаването на заявление, са в разумен размер и са пропорционални на разходите за съответните процедури за лицензиране.
 3. Процедурите и формалностите по лицензиране предоставят на заявителите гаранция, че тяхното заявление ще бъде обработено в разумен срок, който е оповестен предварително. Срокът започва да тече единствено след като компетентните органи получат цялата документация. Когато това е оправдано от сложността на въпроса, срокът може да бъде удължен еднократно